Fairytales
Fairytales (нох. Туьйранаш) — норвегин йишлакхархочун Москохан Евровизион 2009 къовсаман толамхочун Рыбак Александран дебютан студин альбом. Альбом арахецна 2009 шеран 1 июнехь Россехь а, Норвегехь а. Финляндехь, Германехь, Данехь, Австрехь альбом арайелира EMI лейблца. Россехь, Желтойчохь, Кипрехь альбом арахецна Universal лейблца. Дукхаха йолу альбом тӀера композицеш Рыбак Александра ша йазйина. Оцу альбоман хьалхара сингл — йиш «Fairytale», цуо хьалхара меттиг йаьккхинера Москохара Евровизион 2009 эшарийн къовсамехь, рекорд хӀоттира 387 балл. Европин дукхаха болчу мехкаша оцу эшарна уггаре лакхара баллаш йелира. ШолгӀа эшар йара «Funny Little World». Иза арахецна сингл тӀехь терхьан вариантехь 13 майхь, Рыбак Александр винчу дийнахь. Эшар норвегин чарташкахь гучуйаьлча, цхьана йишлакхархочун шина эшаро лакхара ши меттиг йаьккхина дуьххьара хилла меттиг йу. КхоалгӀа сингл — иза «Roll With the Wind» эшар йу. Радион ротаци а, терхьан йар а йолийра 2009 шеран 2 июнехь. Эшар йазйина ЭрикссонгӀара Мэртона а, Лизас а.